ایگیرمه بیرینچی دنیا پطرول کورگزمه سی. روسیه پایتختی مسکوده ۲۱ نچی دنیا پطرول کورگزمه سی باشلب کیتدی. اوشبو کورگزمه نینگ باشلب کیتیشی بیلن علاقه لی ترتیب لنگن مراسم گه روسیه بیلن قطر انرژی وزیر لری دن تشقری, دنیا پطرول کینگشی نینگ باشلیغی هم اشتراک ایتدی. ایل لیک بیش مینگ متر مربع لیک بیر ساحه ده گی اوشبو کورگزمه گه ۵۰۰ دن آرتیغراق پطرول شرکتی اشتراک ایتماقده. انگلستان نینگ بریتیش پطرولیم, هالند نینگ شل, روسیه نینگ گازپروم و امریکا قوشمه ایالت لری نینگ چیورون بیلن ایکسون موبایل سنگری شرکت لری اوشبو کورگزمه گه اشتراک ایتگن شرکت لر دن ایریم لری نی تشکیل ایتماقده. ترکیه پطرول لری شرکتی هم خودی منه شو کورگزمه گه قتنشدی. اوشبو کورگزمه نینگ ترکیه غرفه سیده میلادی ۲۰۱۷ نچی ییلی ده استانبول ده بولیب اوته دیگن ۲۲ نچی دنیا پطرول کنگره سی و ترکیه حقیده هم معلومات بیریلماقده. ترکیه جمهوریتی انرژی و طبعی منبع لر وزیری تانر ییلدیز نینگ جون آیی نینگ ۱۹ نچی کونیده ترکیه پطرول لری شرکتی نینگ غرفه سی نی باریب کوریشی کوتیلماقده.
